রোটারি ইন্টারন্যাশনাল বাংলাদেশের সাবেক গভর্নর ও র‌্যাপোর্ট বাংলাদেশের চেয়ারম্যান ড. এম মোশাররফ হোসেন (৭২) গত মঙ্গলবার রাজধানীর একটি হাসপাতালে ইন্তেকাল করেছেন (ইন্নালিল্লাহি ওয়াইন্না ইলাইহি রাজিউন)। তাঁর মৃত্যুতে ইসলামী ব্যাংক বাংলাদেশ লিমিটেড-এর ম্যানেজিং ডাইরেক্টর ও প্রধান নির্বাহী মোহাম্মদ আবদুল মান্নান গভীর শোক প্রকাশ ও শোকসন্তপ্ত পরিবারের প্রতি সমবেদনা জানিয়েছেন। এক বাণীতে তিনি বলেন, ড. মোশাররফের মৃত্যুতে জাতি একজন দক্ষ সংগঠক ও প্রশিক্ষক হারালো। বাস্তবমুখী বিভিন্ন প্রশিক্ষণের মাধ্যমে তিনি মানবসম্পদ উন্নয়নে গুরুত্বপূর্ণ ভূমিকা রাখেন। ইসলামী বাংক তাঁর এ অবদান দীর্ঘ দিন শ্রদ্ধাভরে স্মরণে রাখবে। Ñপ্রেস বিজ্ঞপ্তি